
Avaliku suulise enampakkumise väljakuulutamine

Narvas Linda tn 4 hoones asuva 6. korruse ruumi üüriõigusele

1. ASJAOLUD JA MENETLUSE KÄIK

Seoses AS-ga TOODE üürilepingu lõppemisega vabanes Narvas Linda tn 4 asuvas hoones 6. korruse ruum nr 186 üldpindalaga 21,5 m2.

Arvestuslik üüritasu kontorina kasutamisel:

816,75 krooni kuus. 

Nimetatud ruumi kasutamise küsimust arutati Narva Linnavalitsuse linnavarakomisjoni istungil 25.07.2007 (protokoll nr 8), kus otsustati:

1. Juhindudes “Linnavara eeskirja” punktist 51 välja kuulutada avalik suuline enampakkumine Narvas Linda tn 4 hoones asuva 6. korruse ruumi nr 186 ning osa üldkasutatavate ruumide üldpindalaga 27,5 m2 üürile andmiseks järgmistel tingimustel:

· ruumide kasutusala
-
bürooruumid;

· üürilepingu kehtivusaeg
-
5 aastat;

· üüritasu alghind

- 
1 000 krooni kuus;

· osavõtutasu 

-
500 krooni;

· üürilepingu lisatingimused:

- hoone hoolduskulude tasumine jooksva aasta kulude kalkulatsiooni alusel;

- kommunaalteenuste eest tasumine vastavalt tegelikule tarbimisele.

2. Linnavara- ja Majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Kohaliku omavalitsuse korralduse seaduse § 30 lõike 1 punkti 2 kohaselt Linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 21.06.2005 määrusega nr 20/57 kinnitatud „Linnavara eeskirja” punkti 51 kohaselt linnavara kasutusse andmine ei tohi rikkuda seaduses  sätestatud ausa konkurentsi põhimõtteid ja viiakse reeglina läbi avaliku enampakkumise (suulise või kirjaliku), piiratud osalejate arvuga enampakkumise või eelläbirääkimiste pakkumise korras.

Narva Linnavolikogu 17.03.2005.a määrusega nr 14/52 kinnitatud “Linnavara kasutusse andmise korra” punktide 5.2, 5.2.2 kohaselt otsuse linnavara kasutusse andmise kohta võtab vastu Linnavalitsus juhul, kui linnavara antakse kasutusse tähtajaga 1 aasta või rohkem, kuid mitte enam kui 25 aastaks.

„Linnavara kasutusse andmise korra” punkti 19 kohaselt linnavara kasutusse andmine avaliku enampakkumise korras (suuliselt või kirjalikult) toimub juhul, kui ei kehtestata lisatingimusi või kui lisatingimused on kehtestatud lõplikena s.t. nende üle ei peeta läbirääkimisi.

“Linnavara kasutusse andmise korra” punkti 10 kohaselt enampakkumise valmistab ette ja viib läbi Narva Linnavalitsuse Linnavara- ja Majandusamet.
“Linnavara kasutusse andmise korra” punkti 16.1 kohaselt üüritasu alghind ei tohi olla madalam ühe kuu üürist ilma käibemaksuta ning peab olema arvestatud vastavalt linnavalitsuse poolt kinnitatud “Üüritasu arvestamise metoodilisele juhendile.

“Linnavara kasutusse andmise korra” punkti 17.1 kohaselt osavõtutasu kehtestatakse 10% ulatuses üürileantava vara üüritasu alghinnast, kuid mitte vähem kui 500 krooni.

3. OTSUS

3.1. Välja kuulutada avalik suuline enampakkumine Narvas Linda tn 4 hoones asuva 6. korruse ruumi nr 186 ning osa üldkasutatavate ruumide üldpindalaga 27,5 m2 üürile andmiseks  järgmistel tingimustel:

· ruumide kasutusala
-
bürooruumid;

· üürilepingu kehtivusaeg
-
5 aastat;

· üüritasu alghind

- 
1 000 krooni kuus;

· osavõtutasu 

-
500 krooni;

· üürilepingu lisatingimused:

- hoone hoolduskulude tasumine jooksva aasta kulude kalkulatsiooni alusel;

- kommunaalteenuste eest tasumine vastavalt tegelikule tarbimisele.

3.2. Narva Linnavalitsuse Linnavara- ja Majandusametil ette valmistada ja läbi viia punktis 1 nimetatud ruumide avalik suuline enampakkumine vastavalt “Linnavara kasutusse andmise korrale”.

4. RAKENDUSSÄTTED

4.1. Halduskohtumenetluse seadustiku § 9 lõike 1 kohaselt võib käesoleva korralduse peale esitada kaebuse Tartu Halduskohtu Jõhvi kohtumajja 30 päeva jooksul arvates Narva Linnavalitsuse poolt korralduse teatavaks tegemise päevast.

4.2. Korraldus jõustub seadusega sätestatud korras.

